C 204/12
BG
Официален вестник на Европейския съюз
12.6.2023 г.
2.1.5 .
Оценка на потребности от ликвидност ЕЦБ счита, че е важно ЦК ежедневно да наблюдават експозициите си към най-значимите валути на Съюза, за да управляват по-добре ликвидния риск, както и да предоставят на своите компетентни органи подходящо отчитане за всяка съответна валута на Съюза.
Предложеният регламент следва да отразява това, за да се гарантира, че найголемите задължения за плащане се оценяват съвкупно за всички валути и поотделно за всяка от най-значимите валути на Съюза, в които са деноминирани финансовите инструменти, чийто клиринг се извършва.
2.2.
Въздействие върху пруденциалния надзор на кредитните институции
2.2.1.
Освобождаване на вътрешногрупови трансакции С предложения регламент се въвеждат промени в приложимата понастоящем рамка за освобождаване на вътрешногруповите трансакции от изискванията за клиринг и допълнително обезпечение (38), както и от капиталовите изисквания за риска от корекция на кредитната оценка (39).
Предложените промени обхващат рамката за оценки на еквивалентността на трети държави, което е предварително условие за тези изключения.
В случая на РЕПИ се предлага настоящата рамка за оценка на еквивалентността да бъде заменена с опростена рамка.
Освобождаванията следва да бъдат обвързани с условия, които да гарантират, че сигурността и стабилността на институциите, но също така и стабилността на финансовата система в по-широк смисъл, не са застрашени.
В този смисъл ЕЦБ има редица забележки.
Първо, за целите на освобождаването на вътрешногруповите трансакции от изискванията за клиринг и допълнително обезпечение не е достатъчно предварителната оценка на съответната уредба на третата държава да се ограничи само до аспектите, свързани с борбата с изпирането на пари и финансирането на тероризма.
ЕЦБ е твърдо убедена, че няколко други аспекта, а именно еквивалентността на регулаторната и надзорната рамка на тази трета държава с по-широкия обхват на РЕПИ, следва да бъдат оценени, преди институциите да имат достъп до освобождаванията.
Оценката следва да включва, без да се ограничава до, ключови изисквания относно техниките за намаляване на риска при извънборсовите сделки, както вече е предвидено в настоящата рамка на РЕПИ (40).
ЕЦБ подкрепя извършването на по-всеобхватна оценка на еквивалентността, тъй като тя дава гаранции, че контрагентите, намиращи се в трети държави, са обект на стабилни регулаторни и надзорни рамки и контрагентите от Съюза не са изложени на неоправдани рискове при сключването на сделки с такива контрагенти.
Съгласно предложения регламент Комисията може да извърши по-всеобхватна оценка на рамката на трета държава, като евентуално включи горепосочените аспекти.
Такава оценка обаче не следва да бъде дискреционна.
Вместо това тази оценка следва да се извърши и приключи предварително, преди контрагентите от Съюза да могат да се възползват от горепосочените освобождавания.
В противен случай контрагентите от Съюза носят значителни рискове от сключване или поддържане на голям обем вътрешногрупови трансакции с контрагенти, които може да не подлежат на подходящи регулаторни изисквания и/или адекватен надзор.
Поради това ЕЦБ счита, че вместо предложената опростена рамка следва да се запази приложимата понастоящем рамка за еквивалентност.
Второ, предложението оказва пряко въздействие върху прилагането на капиталовите изисквания за риска от корекция на кредитната оценка, както е посочено в Регламент (ЕС) No 575/2013.
Корекцията на кредитната оценка е рискът от загуби, причинени от промени в кредитния спред на контрагента по сделка с деривати, дължащи се на промени в неговото кредитно качество.
Тази корекция възниква, когато контрагентът от Съюза сключи сделка с деривати с друг контрагент, включително контрагент в рамките на същата група.
Една от най-често срещаните причини, поради които контрагентите от Съюза са изложени на такава вътрешногрупова рискова експозиция, е да подкрепят практиките за огледално осчетоводяване.
В миналото (41) ЕЦБ е подчертавала, че пруденциалните рискове могат да възникнат от някои практики за осчетоводяване в рамките на международни групи, по-специално практики за огледално осчетоводяване.
Независимо от това дали вътрешногруповата трансакция, пораждаща риск от корекция на кредитната оценка, подкрепя или не практика за огледално осчетоводяване, произтичащият риск от корекция на кредитната оценка оказва отрицателно въздействие върху рисковия профил на контрагента от Съюза.
Следователно контрагентите от Съюза трябва да разполагат с подходящи местни механизми и персонал, за да управляват правилно този риск и да разполагат с регулаторен капитал, за да го покрият, освен ако се прилага съответното освобождаване съгласно Регламент (ЕС) No 575/2013 (42).
Това освобождаване следва да се предоставя на контрагентите от Съюза само при условие че оценката на еквивалентността на третата държава, в която е установен другият контрагент, обхваща всички съответни пруденциални аспекти на правилата на тази трета държава и е насочена конкретно към (38) (39) (40) (41)
Вж. членове 4 и 11 от РЕПИ.
Вж. член 382, параграф 4 от Регламент (ЕС) No 575/2013.
Вж. член 11 от РЕПИ.
Вж. публикацията „Supervisory expectations on booking models“, ЕЦБ, август 2018 г., достъпна на уебсайта на ЕЦБ за банков надзор www.bankingsupervision.europa.eu.
(42) Вж. член 382, параграф 4, буква б) от Регламент (ЕС) No 575/2013.